stanford-oval/wikipedia huggingface dataset:
อุศูลุลฟิกฮ์
ประวัติความเป็นมา

นักวิชาการคนแรกที่ถูกกล่าวถึงเกี่ยวกับศาสตร์นี้ คือ อิมาม บาเก็ร (อ) (เสียชีวิต 114 ฮ.ศ.) และอิมามศอดิก(อ) (เสียชีวิต 148 ฮ.ศ.) และนักวิชาการสายอะลิซวุนะฮ์คนแรกที่เขียนตำราด้านนี้ไว้คือ ยะอฺกูบ บิน อิบรอฮีม (เสียชีวิต 182 ฮ.ศ.)
หัวข้อสำคัญ

การสื่อความหมายของคำศัพท์
คำผสม
ประโยคคำสั่ง
ประโยคห้าม
ความหมายแฝง
คำที่สื่อแบบครอบคลุม-โดยรวม
คำที่สื่อแบบชี้เฉพาะ-แบบมีเงื่อไข
คำที่มีความหมายเดียว
คำที่สื้อได้มากกว่าหนึ่งความหมาย
หลักฐานที่ไม่เป็นรายลักอัษร
หลักฐานทางสติปัญญา
ตำรา

ทั้งนิกายชีอะฮ์และซุนนะฮ์ต่างเรียบเรียบตำราต่าง ๆ มากมายหลายเล่มเกี่ยวกับศาสตร์ อุศูล
ตำรา > รายชื่อตำราอุศูลของชีอะฮ์

التذکره  อัตตัซฺกะเราะห์ ของเชคมุฟีด
عده الاصول อิดะตุ้ล อุศูล ของเชค ตูซี
مناهج الوصول الی علم الاصول มะนาฮิจุล วุศูล อิลา อิมิล อุศูล ของ มุลลา อะฮ์หมัด นะรอกี
معالم المجتهدین มะอาลิมุล มุจตะฮิดีน ของ อามุลี
قوانین الاصول กอวานีนุล อุศูล ของ มีรซฺ กุมมี
مبانی الاصول มะบานียุล อุศูล ของซัยยิด มุฮัมมัด ฮาชิม คอนซอรี
هدایةالمسترشدین ฮิดายะตุ้ล มุซตัรชิดีน ของ มุฮัมมัด ตะกี อิสฟะฮานี
ตำรา > รายชื่อตาระอุศูลของอะฮ์ลิซซุนนะฮ์

المستصفی فی اصول الفقه อัลมุซตัศฟา ฟี อุศูลลิลฟิกฮ์ ของ อบูฮามิด มุฮัมมัด ฆอซฺลี ชาฟิอี.
المنخول فی الاصول ของ อบู ฮามิด ฆอซฺลี
مختصر الاصول الحاجبی ของ อุษมาน อิบนิ อุมัร
تعلیقه ของ มัซอูด บิน อุมัร
↑  انتشارات دانشگاه تهران อลี ริฏอ, เฟซฺ, มะบานี อุศูลฟิกฮ์,หน้า26-31
เขตผู้ว่าการซานา

| เขตผู้ว่าการซานา محافظة صنعاء |
| --- | --- |
เขตผู้ว่าการ
ญะบัลนุกม์ในบริเวณซานา มีตำนานว่าหลังโนอาห์เสียชีวิต เชม ลูกชายของโนอาห์ สร้างเมืองที่ฐานของภูเขาลูกนี้

พิกัด: 15°21′N 44°12′E﻿ / ﻿15.350°N 44.200°E﻿ / 15.350; 44.200
ประเทศ: เยเมน
ศูนย์กลาง: ซานา
การปกครอง
 • ผู้ว่า: อับดุลกอวี ชะรีฟ (สนับสนุนรัฐบาลฮาดี)
พื้นที่
 • ทั้งหมด: 15,052 ตร.กม. (5,812 ตร.ไมล์)
ประชากร (2011)
 • ทั้งหมด: 2,409,000 คน
 • ความหนาแน่น: 160 คน/ตร.กม. (410 คน/ตร.ไมล์)
ซานา (อาหรับ: صَنْعَاء) เป็นเขตผู้ว่าการของประเทศเยเมน โดยมีซานาเป็นเมืองหลวงของอำเภอและประเทศ อย่างไรก็ตาม ตัวเมืองซานาไม่ได้อยู่ในเขตผู้ว่าการ แต่เป็นรูปแบบรัฐบาลแยกของอะมานะตุลอาศิมะฮ์ ตัวเขตกินพื้นที่ไป 13,850 ตารางกิโลเมตร (5,350 ตารางไมล์) ใน ค.ศ. 2004 มีประชากร 2,918,379 คน เขตนี้มีญะบะลุนนะบีชุอัยบ์หรือญะบัลฮะฎูร เป็นภูเขาที่สูงที่สุดในประเทศและคาบสมุทรอาหรับ
อำเภอ > เหนือ

อำเภอนิฮม์
อำเภออัรฮับ
อำเภอ > ตะวันตก

อำเภอฮัมดาน
อำเภอบะนีมะฏ็อร (เป็นที่ตั้งของญะบะลุนนะบีชุอัยบ์หรือญะบัลฮะฎูร)
อำเภออัลฮัยมะตุดดาคิลียะฮ์
อำเภออัลฮัยมะตุลคอริญียะฮ์
อำเภอมะนาเคาะฮ์
อำเภอเศาะอ์ฟาน
อำเภอ > ตะวันออก

อำเภอบะนีฮุชัยช์
อำเภอซันฮาน
อำเภอบิลาดุรรูส
อำเภออัฏฏิยาล
อำเภอญิฮานะฮ์
อำเภออัลฮุศน์
อำเภอคูลาน
อำเภอบะนีฎ็อบยาน
ญะบะลุนนะบีชุอัยบ์ ภูเขาที่สูงที่สุดในอาระเบีย ในทิวเขาย่อยญะบัลฮะรอซของทิวเขาซะเราะวาต ในอำเภอบะนีมะฏ็อร
ฮันนิบะอล์ อัลมัจญ์บะรี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ฮันนิบะอล์ อัลมัจญ์บะรี
วันเกิด:   (2003-01-21) 21 มกราคม ค.ศ. 2003 (21 ปี)
ส่วนสูง:  1.77 เมตร (5 ฟุต 10 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  เบิร์นลีย์
หมายเลข:  28
สโมสรอาชีพ*
| ปี |  ทีม |  ลงเล่น |  (ประตู) |
| 2021–2024 |  แมนเชสเตอร์ยูไนเต็ด |  8 |  (1) |
| 2022–2023 |  → เบอร์มิงแฮมซิตี (ยืม) |  38 |  (1) |
| 2024 |  → เซบิยา (ยืม) |  6 |  (0) |
| 2024– |  เบิร์นลีย์ |  0 |  (0) |
ทีมชาติ‡
| 2018–2019 |  France U16 |  12 |  (1) |
| 2019 |  France U17 |  3 |  (2) |
| 2021– |  ตูนิเซีย |  27 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 ธันวาคม 2023 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 13 ตุลาคม 2023
ฮันนิบะอล์ อัลมัจญ์บะรี (อาหรับ: حَنِّبَعْل المجبري, เกิด 21 มกราคม 2003) เป็นนักฟุตบอลอาชีพชาวตูนิเซีย ปัจจุบันเล่นในตำแหน่งกองกลางให้กับทีมเบิร์นลีย์ และทีมชาติตูนิเซีย
อัลมัจญ์บะรีเข้าร่วมระบบเยาวชนของแมนเชสเตอร์ ยูไนเต็ด ในปี 2019 โดยย้ายมาจากอาแอ็ส มอนาโก ก่อนหน้านี้เขาเคยใช้เวลาอยู่ที่ศูนย์ฝึกเยาวชนแคลร์ฟงแตน เขาประเดิมสนามให้กับสโมสรในการแข่งขันพรีเมียร์ลีกในเดือนพฤษภาคม 2021 อัลมัจญ์บะรีใช้เวลาในฤดูกาล 2022–23 ไปอยู่กับเบอร์มิงแฮมซิตีในอีเอฟแอลแชมเปียนชิป ด้วยสัญญายืมตัว เขาเป็นผู้เล่นตัวจริงของเบอร์มิงแฮมและยิงประตูแรกในระดับทีมชุดใหญ่
อัลมัจญ์บะรีเกิดในฝรั่งเศส พ่อแม่ของเขาเป็นชาวตูนิเซีย เขาเป็นตัวแทนประเทศบ้านเกิดของเขาในระดับทีมชาติรุ่นอายุต่ำกว่า 16 ปี และอายุต่ำกว่า 17 ปี เขาประเดิมสนามในระดับทีมชาติชุดใหญ่ให้กับตูนิเซียในปี 2021
ประวัติ

อัลมัจญ์บะรีเกิดที่อีฟรี-ซูร์-แซน (ชานกรุงปารีส) ประเทศฝรั่งเศส และเข้าร่วมกับปารีสเอฟซี ในปี 2009 ในปี 2016 มีรายงานว่าเขากำลังถูกจับตามองดูฟอร์มโดยสโมสรในอังกฤษหลายแห่ง รวมถึงแมนเชสเตอร์ยูไนเต็ด, แมนเชสเตอร์ซิตี, ลิเวอร์พูล และอาร์เซนอล และเขาใช้เวลาทดสอบฝีเท้ากับอาร์เซนอล เขายังใช้เวลาฝึกซ้อมที่ศูนย์ฝึกเยาวชน INF Clairefontaine อันทรงเกียรติอีกด้วย พี่ชายของเขา Abderrahmen Mejbri เป็นโค้ชที่ทำงานให้กับฟุตบอลทีมชาติเวียดนาม และ Phố Hiến FC ซึ่งเป็นสโมสรพัฒนาเยาวชนของเวียดนาม
ระดับสโมสร > เริ่มต้นอาชีพ

แม้จะได้รับความสนใจจากสโมสรในอังกฤษ แต่อัลมัจญ์บะรีก็มีช่วงเวลาสั้น ๆ กับแอธเลติก คลับ เดอ บูโลญจน์-บิลลานคอร์ต ก่อนที่จะเข้าร่วมทีมมอนาโกในปี 2018 ด้วยค่าตัว 1 ล้านยูโร แม้ว่าในตอนแรกพวกเขาจะประทับใจกับระบบการพัฒนาเยาวชนของมอนาโก แต่อัลมัจญ์บะรีกลับไม่ได้รับการดูแลภายในหนึ่งปีของการเซ็นสัญญา โดยพ่อแม่ของเขาอ้างว่าทีมลีกเอิงได้ละเมิดสัญญา
ในปี 2019 เขาถูกจับตามองจากสโมสรต่าง ๆ ทั่วยุโรป รวมถึงแชมป์จากเยอรมัน ฝรั่งเศส และสเปน เช่น ไบเอิร์นมิวนิก, ปารีแซ็ง-แฌร์แม็ง และบาร์เซโลนา ตามลำดับ อัลมัจญ์บะรีกล่าวว่าเขากำลังประสบกับ "ด้านมืดของฟุตบอล" ก่อนที่จะเซ็นสัญญากับแมนเชสเตอร์ยูไนเต็ด และเขาไม่ได้เล่นฟุตบอลมาเกือบ 4 เดือน
ระดับสโมสร > แมนเชสเตอร์ยูไนเต็ด

เมื่อวันที่ 11 สิงหาคม 2019 แมนเชสเตอร์ยูไนเต็ดได้ประกาศบนเว็บไซต์ของพวกเขาว่าพวกเขาได้บรรลุข้อตกลงกับมอนาโกในการเซ็นสัญญากับอัลมัจญ์บะรี โดยมีรายงานว่าเจ้าหนูรายนี้ปฏิเสธการย้ายไปยังสโมสรอื่นในอังกฤษ เชื่อกันว่าราคาที่สโมสรแมนเชสเตอร์จ่ายจะอยู่ที่ประมาณ 5 ล้านยูโร ซึ่งอาจเพิ่มขึ้นเป็น 10 ล้านยูโรในส่วนเสริม
อัลมัจญ์บะรีปรับตัวเข้ากับทีมเยาวชนของแมนเชสเตอร์ยูไนเต็ดได้อย่างรวดเร็ว และก้าวขึ้นมาอยู่ในทีมรุ่นอายุต่ำกว่า 23 ปี แม้จะอายุเพียง 17 ปีก็ตาม อัลมัจญ์บะรีลงประเดิมสนามให้กับแมนเชสเตอร์ยูไนเต็ดรุ่นอายุไม่เกิน 21 ปี พบกับซอลฟอร์ดซิตีในอีเอฟแอลโทรฟี่ ฤดูกาล 2020–21 เมื่อวันที่ 9 กันยายน 2020 เขาเซ็นสัญญาฉบับใหม่กับยูไนเต็ดในเดือนมีนาคม 2021 เมื่อวันที่ 20 พฤษภาคม 2021 เขาได้รับรางวัล Denzil Haroun Reserve Team of the Year award เขาประเดิมสนามให้กับทีมชุดใหญ่ในอีก 3 วันต่อมาด้วยการชนะ 2–1 เหนือวุลเวอร์แฮมป์ตันวอนเดอเรอส์ ในนัดสุดท้ายของฤดูกาล เขาลงสนามในฐานะตัวสำรองแทนที่ฆวน มาตา ในนาทีที่ 82
ระดับสโมสร > ยืมตัวไปเบอร์มิงแฮมซิตี

เมื่อวันที่ 29 สิงหาคม 2022 อัลมัจญ์บะรีย้ายไปร่วมทีมเบอร์มิงแฮมซิตีในอีเอฟแอลแชมเปียนชิป ด้วยสัญญายืมตัวสำหรับฤดูกาล 2022–23 เมื่อวันที่ 10 กุมภาพันธ์ 2023 เขายิงประตูแรกในนามของทีมชุดใหญ่และอาชีพของเขา ในการแข่งขันกับเวสต์บรอมมิชอัลเบียนด้วยลูกฟรีคิกที่น่าประหลาดใจ
ระดับสโมสร > กลับสู่แมนเชสเตอร์ยูไนเต็ด

เมื่อวันที่ 16 กันยายน 2023 หลังจากหมดสัญญายืมตัวกับเบอร์มิงแฮมซิตี อัลมัจญ์บะรีก็ยิงประตูแรกให้ยูไนเต็ดในเกมที่พ่ายในบ้าน 1–3 ต่อไบรตันแอนด์โฮฟอัลเบียน
เนินพระวิหาร

| เนินพระวิหาร |
| --- | --- |
הַר הַבַּיִת, Har HaBayit الحرم الشريف, al-Ḥaram ash-Šarīf,
เนินพระวิหารมองทางฝั่งใต้
จุดสูงสุด
ความสูง เหนือระดับน้ำทะเล: 740 เมตร (2,428 ฟุต)
พิกัด: 31°46′40.7″N 35°14′8.9″E﻿ / ﻿31.777972°N 35.235806°E﻿ / 31.777972; 35.235806 
ข้อมูลทางภูมิศาสตร์
เนินพระวิหารเยรูซาเลม 
เทือกเขา: Judean
ข้อมูลทางธรณีวิทยา
ประเภทภูเขา: หินปูน
เนินพระวิหาร (ฮีบรู: הַר הַבַּיִת; อังกฤษ: Temple Mount) หรือที่ในภาษาอาหรับเรียกว่า อัลฮะเราะมุชชะรีฟ (อาหรับ: الحرم الشريف แปลว่า "อริยปูชนียสถาน") เป็นเนินเขาในเขตเมืองเก่าของเยรูซาเลมอันเป็นที่ตั้งของสถานที่ศักดิ์สิทธิ์อายุกว่าพันปีของสามศาสนาคือ ศาสนายูดาห์, ศาสนาคริสต์ และศาสนาอิสลาม เนินพระวิหารตั้งอยู่ที่ระดับความสูง 740 เมตรเหนือระดับน้ำทะเล สิ่งก่อสร้างในสมัยราชวงศ์อุมัยยะฮ์บนเนินเขาแห่งนี้ได้แก่ มัสยิดอัลอักศอ, โดมแห่งศิลา ตลอดจนหอสูงทั้งสี่ มีประตูจำนวนสิบเอ็ดประตูเพื่อเข้าไปภายในอาณาเขตแห่งนี้ โดยสิบประตูสงวนไว้สำหรับชาวมุสลิม และอีกหนึ่งประตูสำหรับผู้มิใช่มุสลิม
คัมภีร์ไบเบิลระบุว่า วิหารของพวกยิวตั้งอยู่บนเนินพระวิหาร และพงศาวดารของยิวก็ได้ระบุว่าพระวิหารที่หนึ่งถูกสร้างขึ้นในสมัยของกษัตริย์ซาโลมอนเมื่อ 957 ปีก่อนคริสตกาล และถูกทำลายลงโดยบาบิโลเนียเมื่อ 586 ปีก่อนคริสตกาล พระวิหารที่สองถูกสร้างขึ้นในสมัยของเศรุบบาเบลเมื่อ 516 ปีก่อนคริสตกาล และถูกพวกโรมันทำลายลงในปี ค.ศ. 70 ตามคติของพวกยิวแล้ว พระวิหารที่สามซึ่งจะเป็นหลังสุดท้าย จะถูกสร้างขึ้นจากซากของพระวิหารที่สองบนเนินเขาแห่งนี้แต่ก็ยังไม่ได้สร้างจนถึงปัจจุบัน เนินเขาแห่งนี้ถือเป็นสถานที่ศักดิ์สิทธิ์ที่สุดของศาสนายูดาห์ แม้ว่าในศาสนาอิสลามนิกายซุนนีจะถือว่าเนินเขาแห่งนี้ศักดิ์สิทธิ์ที่สุดเป็นลำดับสาม โดยเชื่อว่าเป็นสถานที่ที่มุฮัมมัดถูกรับขึ้นสวรรค์ไปพบอัลลอฮ์
ปัจจุบัน เนินเขาแห่งนี้ยังคงเป็นที่แก่งแย่งกันระหว่างศาสนายูดาห์กับอิสลาม ฝ่ายอิสราเอลได้เข้าควบคุมเนินเขาแห่งนี้ตั้งแต่ปี ค.ศ. 1967 โดยที่ทั้งรัฐบาลอิสราเอลและองค์การบริหารแห่งชาติปาเลสไตน์ต่างอ้างสิทธิเหนือเนินเขาแห่งนี้ ข้อพิพาทดังกล่าวยังคงเป็นประเด็นการเผชิญหน้าที่สำคัญในความขัดแย้งอาหรับ-อิสราเอล
เจ้าหญิงอาอิชะฮ์ บินต์ อัลฮุซัยน์

เจ้าหญิงอาอิชะฮ์ บินต์ อัลฮุซัยน์ (อาหรับ: الأميرة عائشة بنت الحسين; ประสูติวันที่ 23 เมษายน ค.ศ. 1968) เป็นพระขนิษฐาของสมเด็จพระราชาธิบดีอับดุลลอฮ์ที่ 2 แห่งจอร์แดนและพระภคินีฝาแฝดของเจ้าหญิงซัยน์ ทรงเป็นพระราชธิดาในสมเด็จพระราชาธิบดีฮุซัยน์แห่งจอร์แดน ประสูติแต่เจ้าหญิงมูนา อัลฮุซัยน์
ชีวิตส่วนพระองค์

ในวันที่ 27 มกราคม ค.ศ. 2016 เจ้าหญิงอาอิชะฮ์อภิเษกสมรสกับอัชร็อฟ บานาโยตี ซึ่งเคยมีชื่อว่าเอ็ดเวิร์ด บานาโยตี และก่อนหน้านั้นอีกว่า เออร์เนสต์ แอนเดอร์สัน (Ernest Anderson. หลังเข้ารับอิสลามจึงใช้ชื่อ อัชร็อฟ บานาโยตี แต่ทั้งคู่หย่ากันในเดือนกรกฎาคม ค.ศ. 2016
เชคอีซา อิบน์ อาลี อัลเคาะลีฟะฮ์

| เชคอีซา อิบน์ อาลี อัลเคาะลีฟะฮ์ |
| --- | --- |
ฮะคิมแห่งบาห์เรน
พระบรมสาทิลักษณ์
ครองราชย์: 2 ธันวาคม พ.ศ. 2412 – 9 ธันวาคม พ.ศ. 2475
ก่อนหน้า: เชคมุฮัมมัด อิบน์ อับดุลละห์ อัลเคาะลีฟะฮ์
ถัดไป: เชคฮะมัด บิน อีซา อัลเคาะลีฟะฮ์
ราชาภิเษก: 2 ธันวาคม พ.ศ. 2412
ประสูติ: 27 พฤศจิกายน พ.ศ. 2391, 1 Muharram 1265 AH Riffa Fort, บาห์เรน
สวรรคต: 9 ธันวาคม พ.ศ. 2475 (84 หรรษา) มูฮารัด, บาห์เรน
ฝังพระศพ: Al Muharraq Cemetery
คู่อภิเษกสมรส: Shaikha Haya bint Mohamed bin Salman Al-Khalifa, Maryam bint Hamad Al Binali, Shaikha Aysha bint Mohamed Al Khalifa
ราชวงศ์: อัลเคาะลีฟะฮ์
พระราชบิดา: เชคอาลี บิน อัลเคาะลีฟะฮ์
พระราชมารดา: Thajba bint Ahmad bin Salman Al Khalifa
อาชีพ: ผู้ปกครองบาห์เรน
เชคอีซา อิบน์ อาลี อัลเคาะลีฟะฮ์ (อาหรับ: عيسى بن علي آل خليفة; พ.ศ. 2391–9 ธันวาคม พ.ศ. 2475) ทรงเป็นผู้ปกครองบาห์เรนตั้งแต่ พ.ศ. 2412 จนกระทั่งเสด็จสวรรคต พระนามาภิไธยของพระองค์คือฮาคิมแห่งบาห์เรน พระองค์ทรงเป็นหนึ่งในพระมหากษัตริย์ที่ครองราชย์ยาวนานที่สุดในภูมิภาค ทรงครองราชย์ยาวนานถึง 63 ปี พระองค์ทรงถูกที่ปรึกษาทางการเมืองของบริตชบีบบังคับให้ทรงสละราชสมบัติใน พ.ศ. 2466 แม้ว่า "การสละราชสมบัติ" นี้จะไม่ได้รับการยอมรับจากชาวบาห์เรนซึ่งถือว่าผู้สืบทอดของพระองค์เป็นเพียงมหาอุปราชของฮะมัดจนกระทั่งการเสด็จสวรรคตของเชคอีซาในปี พ.ศ. 2475
แหล่งข้อมูลอื่น

Photos of Isa bin Ali's house in Muharraq: , , , , , , , , , ,
เคาะลีฟะฮ์ บิน ซายิด อัลนะฮ์ยาน

เคาะลีฟะฮ์ บิน ซายิด บิน อัลนะฮ์ยาน (อาหรับ: خليفة بن زايد بن سلطان آل نهيان; อังกฤษ: Khalifa bin Zayed Al Nahyan) ประธานาธิบดีพระองค์ที่สองแห่งสหรัฐอาหรับเอมิเรตส์และทรงเป็นเจ้าผู้ครองนครอาบูดาบี  สืบราชสมบัติต่อจากซายิด บิน อัลนะฮ์ยาน ผู้เป็นพระราชบิดา
เคาะลีฟะฮ์ประสูติเมื่อวันที่ 25 มกราคม ค.ศ.1948 ที่อัลไอน์ รัฐพักรบ ทรงเคยดำรงตำแหน่งรองนายกรัฐมนตรีสหรัฐอาหรับเอมิเรตส์ตั้งแต่ได้รับเอกราชจากสหราชอาณาจักร และก่อตั้งประเทศเมื่อ พ.ศ. 2514 และดำรงตำแหน่งรองผู้บัญชาการทหารสูงสุด ตั้งแต่ พ.ศ. 2519 ก่อนจะมารับตำแหน่งประธานาธิบดีสืบต่อจากพระราชบิดาที่สิ้นพระชนม์เมื่อ พ.ศ. 2547
เคาะลีฟะฮ์ได้รับการจัดอันดับจากนิตยสารฟอบส์ เป็นเชื้อพระวงศ์ที่ร่ำรวยที่สุดในโลกเป็นอันดับสาม ถือครองทรัพย์สินมีมูลค่า 19 พันล้านดอลลาร์สหรัฐ
ความตาย

เคาะลีฟะฮ์ บิน ซายิด อัลนะฮ์ยาน สิ้นพระชนม์อย่างสงบ เมื่อวันศุกร์ที่ 13 พฤษภาคม พ.ศ. 2565 อายุ 73 ปี
แหล่งข้อมูลอื่น

เว็บทางการ เก็บถาวร 2010-01-25 ที่ เวย์แบ็กแมชชีน
| ก่อนหน้า |  | เคาะลีฟะฮ์ บิน ซายิด อัลนะฮ์ยาน |  | ถัดไป |
| --- | --- | --- | --- | --- |
| ซายิด บิน สุลฏอน อัลนะฮ์ยาน |  | เจ้าผู้ครองนครอาบูดาบี  (พ.ศ. 2547 - พ.ศ. 2565) |  | โมฮาเหม็ด บิน ซายิด อัลนะฮ์ยาน |
| ซายิด บิน สุลฏอน อัลนะฮ์ยาน |  | ประธานาธิบดีแห่งสหรัฐอาหรับเอมิเรตส์  (พ.ศ. 2547 - พ.ศ. 2565) |  | โมฮาเหม็ด บิน ซายิด อัลนะฮ์ยาน |
| ด ค กสภาสูงสุดของสหพันธรัฐแห่งสหรัฐอาหรับเอมิเรตส์ |
| --- | --- | --- |
| ประธานาธิบดี |  เชคเคาะลีฟะฮ์ (อาบูดาบี)  | Emblem of the United Arab Emirates |
| รองประธานาธิบดี |  เชคมุฮัมมัด (ดูไบ)  | Emblem of the United Arab Emirates |
| สมาชิก |  เชคฮุมัยด์ (อัจมาน)  เชคฮะมัด (ฟูไจราห์)  เชคซะอูด (ราสอัลไคมาห์)  เชคซุลฏอน (ชาร์จาห์)  เชคซะอูด (อุมม์อัลไกไวน์)  | Emblem of the United Arab Emirates |
| ด ค กประมุขแห่งรัฐในโอเปก |
| --- | --- | --- |
|   ตับบูน   ลูเรนโซ   โอเบียง   ออลีกี   เปเซสเคียน   เราะชีด   มิชอัล   อัลมันฟี   ตีนูบู   ซาซู-อึนแกโซ   ซัลมาน   มุฮัมมัด   มาดูโร  |   ตับบูน   ลูเรนโซ   โอเบียง   ออลีกี   เปเซสเคียน   เราะชีด   มิชอัล   อัลมันฟี   ตีนูบู   ซาซู-อึนแกโซ   ซัลมาน   มุฮัมมัด   มาดูโร  |  |
เจ้าหญิงโนวาล เจ้าหญิงแห่งอัศเศาะอีด

| เจ้าหญิงโนวาล |
| --- | --- |
เจ้าหญิงแห่งอัศเศาะอีด

ประสูติ:  (1980-12-06) 6 ธันวาคม ค.ศ. 1980 (43 ปี) โรม ประเทศอิตาลี
คู่อภิเษก: เจ้าชายมุฮัมมัด อะลี เจ้าชายแห่งอัศเศาะอีด
พระราชบุตร: เจ้าชายฟุอาด ซาฮิร ฮะซัน เจ้าหญิงฟะราห์-นูร์
ราชวงศ์: บารักไซ
พระราชบิดา: เจ้าชายมูฮัมมัด ดาวูด พัชทูนยาร์แห่งอัฟกานิสถาน
พระราชมารดา: Fatima Aref Zaher
ศาสนา: อิสลาม
เจ้าหญิงโนวาล เจ้าหญิงแห่งอัศเศาะอีด (อังกฤษ: Noal, Princess of the Sa'id; อาหรับ: الأميرة نوال) เดิม:เจ้าหญิงนอเอลแห่งอัฟกานิสถาน (ประสูติเมื่อวันที่ 6 ธันวาคม พ.ศ. 2523) เป็นพระธิดาใน เจ้าชายมูฮัมมัด ดาวูด พัชทูนยาร์ ข่านแห่งอัฟกานิสถาน ทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน และ สมเด็จพระราชินีฮุไมรา เบกุมแห่งอัฟกานิสถาน เมื่อยังทรงพระเยาว์ ทรงเข้าศึกษา ณ โรงเรียนเซนต์โดมินิก เมื่อทรงจบการศึกษาแล้ว ทรงเป็นช่างเจียระไนพลอย ก่อนจะทรงเข้าศึกษาระดับปริญญา ณ มหาวิทยาลัยเว็บเตอร์ กรุงลอนดอน ต่อมาทรงเปิดแบรด์เสื้อผ้าในชื่อของ Noal & Co Ltd ในปี 2544
พระมารดาของนอเอลเป็นนักการทูตหญิงฝีมือเยี่ยมและเป็นบุตรสาวของ นายพลู มูฮัมหมัด อดีตเอกอัครราชทูตอัฟกานิสถานประจำกรุงโรม
เสกสมรส

พระองค์ทรงเสกสมรสกับ เจ้าชายมูฮัมหมัด อาลี เจ้าชายแห่งซาอิด พระราชโอรสใน พระเจ้าฟูอัดที่ 2 แห่งอียิปต์ เมื่อวันที่ 30 สิงหาคม 2556 พระองค์รับพระราชทานพระอิสริยยศที่ เจ้าหญิงแห่งซาอิด เจ้าหญิงแห่งอียิปต์ พระวรชายา โดยมีแขกเข้าร่วมงานมากมาย อีกทั้งยังมีราชวงศ์ยุโรป ทรงมีพระราชบุตรดังนี้
เจ้าชายฟูอัด ซาฮา ฮัดซัน
เจ้าหญิงฟาร์รา-นูร์
เจ้าชายมุฮัมมัด อะลี เจ้าชายแห่งอัศเศาะอีด

| มุฮัมมัด อะลี ฟะรูก |
| --- | --- |
เจ้าชายแห่งอัศเศาะอีด

ทายาทผู้มีสิทธิโดยตรงของราชวงศ์มุฮัมมัด อะลี
ครองราชย์: 5 กุมภาพันธ์ ค.ศ. 1979–ปัจจุบัน

ประสูติ:  (1979-02-05) 5 กุมภาพันธ์ ค.ศ. 1979 (45 ปี) ไคโร ประเทศอียิปต์
คู่อภิเษก: เจ้าหญิงนอเอลแห่งอัฟกานิสถาน (สมรส 2013)
พระราชบุตร: เจ้าชายฟูอัด ซาฮา ฮัดซัน เจ้าหญิงฟาร์รา-นูร์
ราชวงศ์: อะละวียะฮ์
พระราชบิดา: พระเจ้าฟุอาดที่ 2 แห่งอียิปต์
พระราชมารดา: ดอมีนิก-ฟร็องซ์ โลบ ปีการ์
ศาสนา: อิสลามนิกายซุนนี
| พระยศของ มุฮัมมัด อะลี |
| --- | --- |

Reference style: ฮิสรอยัลไฮเนส
การทูล: ยัวร์รอยัลไฮเนส
เจ้าชายมุฮัมมัด อะลี เจ้าชายแห่งอัศเศาะอีด (อาหรับ: الأمير محمد على، أمير الصعيد; ประสูติเมื่อวันที่ 5 กุมภาพันธ์ ค.ศ. 1979) เป็นทายาทผู้มีสิทธิโดยตรงต่อราชบัลลังก์อียิปต์และซูดานที่ถูกยุบเลิก และพระราชโอรสองค์ใหญ่ในพระเจ้าฟุอาดที่ 2 อดีตพระมหากษัตริย์
พระชนมชีพและพระบรมวงศานุวงศ์

มุฮัมมัด อะลีประสูติที่ไคโร ประเทศอียิปต์ในวันที่ 5 กุมภาพันธ์ ค.ศ. 1979 โดยเป็นพระราชโอรสองค์โตในฟุอาดที่ 2 ผู้ถูกเนรเทศขณะที่พระองค์ยังทรงพระเยาว์และเติบโตขณะอยู่ในช่วงเนรเทศ กับ Fadila (ดอมีนิก-ฟร็องซ์ โลบ ปีการ์) อดีตพระชายา
ประธานาธิบดี อันวัร อัสซาดาต ได้อนุญาต Fadila พระราชมารดา ให้กำเนิดพระองค์ในประเทศอียิปต์ ตามคำขอของฟุอาดที่ 2 พระราชบิดา ทำให้มุฮัมมัด อะลีกลายเป็นสมาชิกสายตรงจากพระราชวงศ์อียิปต์องค์แรกที่กลับมายังประเทศอียิปต์หลังการรัฐประหาร ค.ศ. 1953
เจ้าชายมุฮัมมัด อะลีเติบโตและศึกษาในทวีปยุโรปและประเทศโมร็อกโก พระองค์ทรงงานให้กับอสังหาริมทรัพย์ที่ปารีส พระองค์ก็ใช้เวลาที่ประเทศอียิปต์ โดยเฉพาะนับตั้งแต่รัฐบาลอียิปต์รับรองมรดกทางประวัติศาสตร์ของราชวงศ์มุฮัมมัด อะลี
อภิเษกสมรส

พระองค์ทรงเษกสมรสกับ เจ้าหญิงนอเอล เจ้าหญิงแห่งซาอิด หรือ เจ้าหญิงนอเอลแห่งอัฟกานิสถาน เมื่อวันที่ 30 สิงหาคม ค.ศ. 2013 ซึ่งเจ้าหญิงทรงเป็นพระราชนัดดาใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์พระองค์สุดท้ายของอัฟกานิสสถาน โดยมีแขกเข้าร่วมงานมากมาย อีกทั้งยังมีราชวงศ์ยุโรป เมื่อภิเษกสมรสแล้ว เจ้าหญิงนอเอล ได้รับการสถาปนาเป็น เจ้าหญิงแห่งซาอิด พระวรชายา มีพระราชบุตรดังนี้
เจ้าชายฟูอัด ซาฮา ฮัดซัน
เจ้าหญิงฟาร์รา-นูร์
เจ้าชายฟัยศ็อล บิน ฮุซัยน์

เจ้าชายฟัยศ็อล บิน อัลฮุซัยน์ (อาหรับ: فيصل بن حسين; ประสูติวันที่ 11 ตุลาคม ค.ศ. 1963) เป็นพระราชโอรสพระองค์ที่ 2 และพระราชบุตรพระองค์ที่ 3 ในจำนวนพระบุตรทั้ง 11 ใน สมเด็จพระราชาธิบดีฮุซัยน์แห่งจอร์แดน ประสูติแต่เจ้าหญิงมูนา อัลฮุซัยน์ เป็นพระราชอนุชาร่วมพระราชบิดาพระราชมารดาใน สมเด็จพระราชาธิบดีอับดุลลอฮ์ที่ 2 มีพระเชษฐาและพระขนิษฐาร่วมพระอุทร ดังนี้
สมเด็จพระราชาธิบดีอับดุลลอฮ์ที่ 2
เจ้าหญิงอาอิชะฮ์ บินต์ อัลฮุซัยน์
เจ้าหญิงซัยน์ บินต์ อัลฮุซัยน์
ทรงเสกสมรสจำนวน 3 ครั้ง มีพระบุตร 6 พระองค์
ทรงอยู่ในลำดับที่ 3 ในการสืบราชบัลลังก์จอร์แดน ต่อจาก เจ้าชายอาซิม พระภาติยะ
พระองค์ดำรงตำแหน่งเป็นผู้สำเร็จราชการแผ่นดินในช่วงที่พระเชษฐาเสด็จไปต่างประเทศเป็นครั้งคราว
เครื่องราชอิสริยาภรณ์ > ในประเทศ

จอร์แดน :
Knight Grand Cordon of the Supreme Order of the Renaissance, Special Class
Knight Grand Cordon of the Order of the Star of Jordan
Knight Grand Cordon of the Order of Independence
Knight Grand Cordon of the Order of Military Merit
Recipient of the Al-Hussein Medal of Excellence, 1st Class
Recipient of the Long Service Medal
Recipient of the Administrative & Leadership Competence Medal
Recipient of the Administrative & Technical Competence Medal
Recipient of the Administrative & Training Competence Medal
เครื่องราชอิสริยาภรณ์ > ต่างประเทศ

ชิลี :
เครื่องอิสริยาภรณ์เบอร์นาร์โด โอฮิกกินส์ ชั้นที่ 2
ไต้หวัน :
เครื่องอิสริยาภรณ์บานเนออันรุ่งโรจน์ ชั้นที่ 1
ฝรั่งเศส :
เครื่องอิสริยาภรณ์เลฌียงดอเนอร์ ชั้นกร็อง-ครัว
โอมาน :
เครื่องราชอิสริยาภรณ์ของสุลต่านกาบูส ชั้นประถมาภรณ์
สเปน :
เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์
สหรัฐ :
ลีเจียนออฟเมอริต ชั้นผู้บังคับบัญชา
เบงกาซี

| เบงกาซี بنغازي |
| --- | --- |
ชายฝั่งเมืองเบงกาซี
เบงกาซีที่ตั้งในประเทศลิเบีย
พิกัด: 32°07′N 20°04′E﻿ / ﻿32.117°N 20.067°E﻿ / 32.117; 20.067
ประเทศ: ลิเบีย
เขตการปกครอง: เบงกาซี
พื้นที่
 • : 43,535 ตร.กม. (16,809 ตร.ไมล์)
ประชากร (2553)
 • ทั้งหมด: 1,087,000 คน
รหัสพื้นที่: 061
เบงกาซี (อังกฤษ: Benghazi; อิตาลี: Bengasi) หรือ บันฆอซี (อาหรับ: بنغازي) เป็นเมืองใหญ่ที่สุดเป็นอันดับที่สองในลิเบีย เป็นเมืองหลักของภูมิภาคไซเรไนกา (หรืออดีตจังหวัด) และเมืองหลวงชั่วคราวของสภาถ่ายโอนอำนาจแห่งชาติ เป็นเมืองท่าริมฝั่งทะเลเมดิเตอร์เรเนียน
ระหว่างสมัยราชอาณาจักรในประวัติศาสตร์ลิเบีย เบงกาซีมีสถานะเป็นเมืองหลวงร่วมกับตริโปลี ซึ่งอาจเนื่องมาจากพระมหากษัตริย์เคยประทับอยู่ในเมืองอัลไบดะที่อยู่ใกล้เคียง และราชวงศ์ค่อนข้างมีความสัมพันธ์อันดีกับไซเรไนกามากกว่าตริโปลิเตเนีย เบงกาซียังคงเป็นที่ตั้งของสถาบันและองค์การซึ่งมักจะเกี่ยวข้องกับเมืองหลวงของประเทศ ซึ่งได้สร้างบรรยากาศการแข่งขันและความอ่อนไหวอย่างต่อเนื่องระหว่างเบงกาซีกับตริโปลี
เมื่อเดือนกุมภาพันธ์ พ.ศ. 2554 ได้เกิดการก่อการกำเริบขึ้นต่อต้านรัฐบาลมูอัมมาร์ กัดดาฟีขึ้นในนคร เมื่อวันที่ 21 กุมภาพันธ์ นครดังกล่าวตกเป็นของฝ่ายต่อต้านกัดดาฟีอย่างสมบูรณ์
เซิร์ต

| เซิร์ต سرت |
| --- | --- |
Mathābah al-Madīnah อาคารในเซิร์ต (2007)
เซิร์ตที่ตั้งของเซิร์ตในลิเบีย
พิกัด: 31°12′18″N 16°35′19″E﻿ / ﻿31.20500°N 16.58861°E﻿ / 31.20500; 16.58861
ประเทศ:  ลิเบีย
ภูมิภาค: ตรีโปลิเตเนีย
เขต: เซิร์ต
ความสูง: 28 เมตร (92 ฟุต)
ประชากร (2013)
 • ทั้งหมด: 128,123 คน
เขตเวลา: UTC+2 (เวลายุโรปตะวันออก)
เซิร์ต (อังกฤษ: Sirte บางครั้งเขียน Sirt, Surt, Sert หรือ  Syrte /ˈsɜːrt/; อาหรับ: سِرْت, pronunciationไฟล์:Ar-ly-Surt.ogg) เป็นนครในประเทศลิเบีย ตั้งอยู่ทางชายฝั่งทิศใต้ของอ่าวซีดรา เซิร์ตตั้งอยู่ครึ่งทางระหว่างเมืองตริโปลีกับเบงกาซี เมืองตั้งถิ่นฐานช่วงต้นศตวรรษที่ 20 โดยชาวลิเบียเชื้อสายอิตาลี บนพื้นที่ป้อมปราการศตวรรษที่ 19 ที่สร้างโดยชาวตริโปลีเชื้อสายออตโตมัน และได้เติบโตเป็นนครหลังสงครามโลกครั้งที่สอง
เนื่องจากเป็นบ้านเกิดของมูอัมมาร์ กัดดาฟี ทำให้รัฐบาลกัดดาฟีชื่นชอบนครนี้ นครนี้เป็นที่มั่นสุดท้ายของผู้จงรักภักดีต่อกัดดาฟี และกัดดาฟีถูกฆ่าโดยกองกบฏที่นี่ในวันที่ 20 ตุลาคม ค.ศ. 2011 ในช่วงสงคราม เซิร์ตเกือบกลายเป็นซากปรักหักพัง โดยมีอาคารหลายแก่งถูกทำลายหรือเสียหาย หลังสงครามกลางเมือง 6 เดือน พลเมืองเกือบ 60,000 คน (มากกว่าร้อยละ 70 ของประชากรก่อนสงคราม) กลับมายังนครนี้
แหล่งข้อมูลอื่น

| ด ค กเมืองหลวงทางวัฒนธรรมของอาหรับ |
| --- | --- |
1996 ไคโร • 1997 ตูนิส • 1998 ชาร์จาห์ • 1999 เบรุต • 2000 ริยาด • 2001 คูเวตซิตี • 2002 อัมมาน • 2003 ราบัต • 2004 ซานา • 2005 คาร์ทูม •  2006 มัสกัต • 2007 แอลเจียร์ • 2008 ดามัสกัส • 2009 เยรูซาเลม • 2010 โดฮา • 2011 เซิร์ต • 2012 มานามา • 2013 แบกแดด • 2014 ตริโปลี • 2015 กงส์ต็องตีน  • 2016 สฟักซ์ • 2017 ลักซอร์ • 2018 อุจดา • 2019 พอร์ตซูดาน • 2020 เบธเลเฮม • 2021 อิรบิด • 2022 คูเวตซิตี • 2023 ตรีโปลี
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่  Pleiades 
อื่น ๆ:  IdRef
เกาะญิรบะฮ์

| --- | --- |
ภาพถ่ายดาวเทียมของเกาะญิรบะฮ์
เกาะญิรบะฮ์
ภูมิศาสตร์
ที่ตั้ง: อ่าวกอบิส
พื้นที่: 514 ตารางกิโลเมตร (198 ตารางไมล์)
การปกครอง
 ตูนิเซีย
เขตผู้ว่าการ: มะดะนีน
เมืองใหญ่สุด: ฮูมะตุสซูก (ประชากร 75,904 คน)
ประชากรศาสตร์
ประชากร: 163,726 (สำมะโน ค.ศ. 2014)
ความหนาแน่น: 309/กม.2 (800/ตารางไมล์)
กลุ่มชาติพันธุ์: ชาวตูนิเซีย (อาหรับ, เติร์ก, เบอร์เบอร์, ยิว และชาวตูนิเซียผิวดำ)
| ญิรบะฮ์ : พยานหลักฐานของรูปแบบการตั้งถิ่นฐานในดินแดนเกาะ * |
| --- | --- |
  แหล่งมรดกโลกโดยยูเนสโก
มัสยิดอัลบัสซี
ประเทศ:  ตูนิเซีย
ภูมิภาค **: รัฐอาหรับ
ประเภท: มรดกทางวัฒนธรรม
เกณฑ์พิจารณา: (v)
อ้างอิง: 1640
ประวัติการขึ้นทะเบียน
ขึ้นทะเบียน: 2023 (คณะกรรมการสมัยที่ 45)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
ญิรบะฮ์ (อาหรับ: جربة) หรือ แจร์บา (ฝรั่งเศส: Djerba; ฮีบรู: ג׳רבה; กรีก: Μῆνιγξ; อิตาลี: Meninge, Girba) เป็นเกาะในประเทศตูนิเซียและเกาะที่ใหญ่ที่สุดในแอฟริกาเหนือที่มีขนาด 514 ตารางกิโลเมตร (198 ตารางไมล์) ในอ่าวกอบิส ริมชายฝั่งประเทศตูนิเซีย เกาะนี้มีประชากร 139,544 คนตามสำมะโน ค.ศ. 2004 ซึ่งเพิ่มขึ้นเป็น 163,726 คนในสำมะโน ค.ศ. 2014 ทางตูนิเซียขอสถานะแหล่งมรดกโลกของยูเนสโกเพื่อคุ้มครองเกาะ โดยอ้างถึงประวัติศาสตร์อันยาวนานและมีเอกลักษณ์เฉพาะตัว และใน ค.ศ. 2023 เกาะญิรบะฮ์ได้รับการบรรจุเป็นแหล่งมรดกโลกของยูเนสโกอย่างเป็นทางการ
ประวัติ

ตำนานระบุว่าเกาะญิรบะฮ์เป็นเกาะคนกินลอโตส ที่โอดิสเซียสติดอยู่ขณะเดินทางกลับผ่านทะเลเมดิเตอร์เรเนียน
แหล่งข้อมูลอื่น

บทความนี้เรียบเรียงจากสิ่งพิมพ์ที่เป็นสาธารณสมบัติ: Herbermann, Charles, บ.ก. (1913). "Girba". สารานุกรมคาทอลิก. New York: Robert Appleton Company.
GigaCatholic with titular see incumbent biography links
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ 
ภูมิศาสตร์:  Pleiades 
อื่น ๆ:  NARA  IdRef 
33°47′N 10°53′E﻿ / ﻿33.783°N 10.883°E﻿ / 33.783; 10.883
เมนเดส

| เมนเดส ดเจเดต |
| --- | --- |
เมนเดสที่ตั้งในประเทศอียิปต์
พิกัด: 30°57′30″N 31°30′57″E﻿ / ﻿30.95833°N 31.51583°E﻿ / 30.95833; 31.51583
ประเทศ:  อียิปต์
เขตผู้ว่าการ: เขตผู้ว่าการอัดดะเกาะฮ์ลียะฮ์
เขตเวลา: UTC+2 (EST)
เมนเดส (กรีก: Μένδης, gen.: Μένδητος) ซึ่งเป็นชื่อภาษากรีกของเมืองดเจเดตในสมัยอียิปต์โบราณ หรือที่รู้จักในภาษาอียิปต์โบราณว่า เพร-บาเนบดเจเดต ("ดินแดนแห่งเทพแกะ เจ้าแห่งเจเดต") และอันเพต เป็นที่รู้จักในปัจจุบัน เช่น เทล เอล-รูบา (อาหรับ: تل الربع)
เมืองแห่งนี้ตั้งอยู่บริเวณดินดอนสามเหลี่ยมปากแม่น้ำไนล์ฝั่งตะวันออก (30°57′30″N 31°30′57″E﻿ / ﻿30.95833°N 31.51583°E﻿ / 30.95833; 31.51583) และเป็นเมืองหลักของเขตปกครองคาลำดับที่ 16 (จังหวัด) บริเวณอียิปต์ล่างในสมัยอียิปต์โบราณ จนกระทั่งในช่วงการปกครองอียิปต์ของชาวกรีก-โรมัน เมืองหลักของเขตปกครองก็ย้ายไปยังเมืองธมูอิส ซึ่งทั้งสองเมืองอยู่ห่างกันเพียงไม่กี่ร้อยเมตร เมืองเมนเดสยังเป็นเมืองหลวงของราชอาณาจักรอียิปต์โบราณอีกด้วยในช่วงการปกครองของราชวงศ์ที่ยี่สิบเก้าแห่งอียิปต์ โดยตั้งอยู่บนสาขาแม่น้ำไนล์เมนเดส (ปัจจุบันได้ตื้นเขินไปเสียแล้ว) ห่างประมาณ 35 กิโลเมตร ไปทางทิศตะวันออกของอัล-มันซูเราะห์